
U   I M E   R E P U B L I K E   H R V A T S K E

P R E S U D A

	Općinski prekršajni sud u Zagrebu, po sucu pojedincu ovog suda Mariji Nogalo, uz sudjelovanje zapisničara Zdenke Pavić, u prekršajnom predmetu protiv okrivljenika Gorana Vrbanca, zbog prekršaja iz članka 51. stavak 1., članka 199. stavak 2. , članka 163. stavak 1. i članka 286. stavak 12. Zakona o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14,64/15, 108/17, 70/19, 42/20, 85/22, 114/22, 145/24), povodom optužnog prijedloga PU Zagrebačke, I Postaje prometne policije Zagreb, Klasa: 211-07/26-5/6882, Urbroj: 511-19-44-26-1 od 18. ožujka 2026. godine, nakon glavne i javne rasprave održane i zaključene dana 27. svibnja 2026. godine, bez nazočnosti okrivljenika i predstavnika tužitelja, dana 29. svibnja 2026, 
p r e s u d i o    j e

	I.
Okrivljenik: Goran Vrbanac, OIB 08026451225,  s prebivalištem u Sesvetama, Fruškogorska 16 B, prekršajno osuđivan, ostali podaci  nepoznati,

k r i v      j e

  1) što dana 28. kolovoza 2025. godine u 15:15 sati u Zagrebu upravljajući osobnim automobilom reg. oznake ZG 7602-ID, krećući se kolnikom ulice Trnovčica u smjeru sjeveroistoka, te dolaskom do kbr. 117. nije prilagodio brzinu kretanja vozila osobinama i stanju ceste (oštar nepregledan zavoj) radi čega je u lijevom oštrom zavoju nastavio vožnju ravno gdje je prednjim desnim kotačem naletio na rubni kamen vlasništvo poduzeća Zagrebački holding, Podružnica Zagrebačke ceste koji se nalazi sa istočne strane kolnika, od kojeg se odbio u lijevo u smjeru sjeverozapada prešavši kolnik ulice Trnovčica, gdje je prednjim lijevim kotačem naletio na rubni kamen koji se nalazi sa zapadne strane kolnika, a potom je u nastavku kretanja prednjim dijelom vozila naletio na drvo (šljiva) vlasništvo Grada Zagreba koja se nalazi na mekom terenu sa zapadne strane kolnika gdje se zaustavio prednjim dijelom okrenut u smjeru sjevera, od koje siline naleta su pukle grane na drvetu šljive koje su pale na kliznu  metalnu dvorišnu ogradu, vl. Martine Ćurić koja se nalazi sa zapadne strane kolnika, u kojoj nesreći je nastala materijalna šteta,

	čime je počinio prekršaj iz članka 51. stavak 1.  Zakona o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 145/24), kažnjiv po članku 51. stavak 5., uz primjenu članka 293. stavak 1.  istog propisa,

2) što  je zgode opisane pod točkom 1) upravljao osobnim automobilom za vrijeme dok je bio pijan i apsolutno nesiguran za sigurnu vožnju s obzirom da je koncentracija etanola u njegovoj krvi bila najmanje 2,26 g/kg (koncentracija apsolutnog alkohola u krvi 1,85 g/kg, a u mokrači 3,40 g/kg), a alkotestiranjem je utvrđeno da u krvi,  odnosno u litri izdahnutog zraka  u organizmu ima alkohola u iznosu 1,92 g/kg
čime je počinio prekršaj iz članka 199. stavak  2.  Zakona o sigurnosti prometa na cestama  (Narodne novine broj:  67/08, 48/10, 74/11, 80/13, 158/13, 92/14,64/15, 108/17, 70/19, 42/20, 85/22, 114/22, 145/24),  kažnjiv po stavku 8. istog propisa, 

3) što zgode opisane pod točkom 1) tijekom vožnje nije bio vezan sigurnosnim pojasom koji je ugrađen u vozilu na način kako je odredio proizvođač sigurnosnog pojasa, 
čime je počinio prekršaj iz članka 163. stavak 1.  Zakona o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 114/22, 145/24), kažnjiv po stavku 8. istog propisa,

4) što je zgode opisane pod točkom 1) upravljao osobnim automobilom reg. oznake ZG 7602-ID,  za vrijeme dok mu je poništena vozačka dozvola serijskog broja 102103068, rješenjem PU Zagrebačke, IX Policijske postaje Zagreb, klasa: UP/I-211-03/25-07/1086, Urbroj: 511-19-35-25-1 zbog utvrđenih 12 (dvanaest) negativnih prekršajnih bodova koje rješenje je pravomoćno dana 09. lipnja 2025. godine, a izvršno dana 09. svibnja 2025. godine,  te je mjera na snazi od dana 09. svibnja 2025. do 09. svibnja 2027. godine,  
	čime je počinio prekršaj iz članka 286. stavak 12.  Zakona o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 114/22, 145/24), kažnjiv po istom propisu, zbog čega mu se, temeljem citiranih propisa, 

u t v r đ u j e

	 Za djelo pod točkom 1)
 novčana kazna u iznosu od 260,00 € (dvjesto šezdeset eura)

Za djelo pod točkom 2)
 novčana kazna u iznosu od 2.600,00 € (dvije tisuće šesto eura)

Za djelo pod točkom 3)
 novčana kazna u iznosu od 130,00 € (sto trideset eura)

Za djelo pod točkom 4)
 novčana kazna u iznosu od 2.600,00 € (dvije tisuće šesto eura)

 	ili primjenom članka 39.stavak 1.točka 2.  Prekršajnog zakona (Narodne  novine 107/07, 39/13,157/13, 110/15, 70/17, 118/18, 114/22), okrivljeniku se,  

i z r i č e

	ukupna novčana kazna u iznosu od  5.590,00 € (pet tisuća petsto devedeset eura)

II. Na temelju odredbe članka  33. stavak 11. Prekršajnog zakona  (Narodne novine, br. 107/07, 39/13, 157/13, 110/15, 70/17, 118/18, 114/22), okrivljenik je obvezan platiti novčanu kaznu u korist Državnog proračuna na račun naveden u priloženom predlošku uplatnice u roku od 3 (tri) mjeseca po pravomoćnosti ove presude, jer će se u protivnom postupiti prema odredbi članka 34. Prekršajnog zakona. 

III. Ukoliko okrivljenik u roku koji mu je određen za plaćanje novčane kazne uplati 2/3 izrečene novčane kazne u korist Državnog proračuna, prema priloženom predlošku uplatnice, smatrat će se da je novčana kazna uplaćena u cijelosti.

IV. Temeljem članka 58. Prekršajnog zakona (Narodne novine, br. 107/07, 39/13, 157/13, 110/15,70/17, 118/18, 114/22), okrivljeniku se za djelo prekršaja pod točkom 2) izriče zaštitna mjera zabrane upravljanja motornim vozilom B kategorije u trajanju od 12 (dvanaest) mjeseci, koja mjera počinje teći od izvršnosti presude (okrivljeniku se o početku zaštitne mjere neće dostavljati posebna obavijest).

V. Temeljem odredbe članka 139. stavak 3., u svezi s odredbom članka 138. stavak 2. točka 1. i 3.a. Prekršajnog zakona (Narodne novine, br. 107/07, 39/13, 157/13, 110/15,70/17, 118/18, 114/22), okrivljenik je dužan naknaditi troškove prekršajnog postupka koji obuhvaćaju troškove toksikološkog vještačenja  u iznosu od 99,54 € (devedeset devet eura pedeset četiri centa), trošak uporabe alkotesta u iznosu od 11,00 € (jedanaest eura), trošak izrade skice mjesta nastanka prometne nesreće u razmjeru u iznosu od 27,00 € (dvadeset sedam eura), izrada fotografija u iznosu od 27,50 € (dvadeset sedam eura pedeset centi), te trošak prekršajnog postupka u paušalnom iznosu od 50,00 € (pedeset eura), odnosno trošak u sveukupnom iznosu od 215,04 € (dvjesto petnaest eura četiri centa) u korist Državnog proračuna na račun naveden u priloženom predlošku uplatnice, u roku od 3 (tri) mjeseca po pravomoćnosti ove presude, jer će u protivnom, na temelju odredbe članka 152. stavak 4. i stavka 11. Prekršajnog zakona, naplatiti prisilno. 

O b r a z l o ž e n j e

	1. Policijska uprava Zagrebačka, I Postaja prometne policije Zagreb,  podnijela je ovom sudu uvodno citirani optužni prijedlog protiv okrivljenika, radi prekršaja činjenično i pravno opisanih u izreci ove presude.

2. Okrivljenik je u više navrata pozivan na ovaj sud radi ispitivanja koji pozivi su mu poslani na adresu prebivališta Sesvete, Fruškogorska ulica 16 B, koja adresa je i naznačena i u Obavijesti iz članka 109. a. Prekršajnog zakona, no okrivljenik niti nakon ostavljenih obavijesti dostavne službe nije preuzimao pozive na glavne rasprave zakazane za dan 10.04.2026. godine i 21.04.2026. godine, radi čega je poziv okrivljeniku na glavnu raspavu zakazanu za dan 27.05.2026. godine u skladu s pozitivnim zakonskim propisima istaknut na e oglasnu ploču suda, a na navedenoj raspravi pročitani su materijalni dokazi u spisu predmeta, koji  dokazi su ocijenjeni vjerodostojnim, sastavljeni u skladu sa pravilima struke i pozitivnim zakonskim propisima, te se isti mogu koristiti kao dokaz u prekršajnom postupku. 

3. Prema priloženom Zapisniku o očevidu ovjerenom od strane PU Zagrebačke i potpisanom od strane policijskog službenika Damira Kokorića, koji je vršio očevid prometne nesreće, I Postaja prometne policije Zagreb je povodom dojave od dana 25.08.2025. godine u 15:23 sati izvršila očevid prometne nesreće u Zagrebu u ulici Trnovčica kod kbr. 117. Očevidom je utvrđeno da se prometna nesreća dogodila u ulici Trnovčica 117. T, a temeljem materijalnih dokaza na mjestu očevida, odnosno zatečenih tragova naleta i krhotina, te pronađene grane drveta šljive utvrđeno je da je okrivljenik prouzročio predmetnu prometnu nesreću na način kako je to opisano u optužnom prijedlogu. Osobni automobil reg. oznake ZG 7602-ID, kojim je upravljao okrivljenik je zatečen u sudarnom položaju, stražnjim dijelom na kolniku ulice Trnovčica, a prednjim dijelom na parkiralištu koje se nalazi sa zapadne strane kolnika, prednjim dijelom okrenut u smjeru sjeverozapada. Na mjestu događaja s istočne i zapadne strane kolnika pronađeni su tragovi  naleta osobnog automobila ZG 7602-ID na rubni kamen. Na mjestu događaja sa zapadne strane kolnika parkiralištu pronađeni su tragovi krhotine laka i plastike osobnog automobila reg. oznake ZG 7602-ID. Na mjestu događaja sa zapadne strane kolnika na mekom terenu u pješačkom nogostupu pronađeni su tragovi grane drveta – šljive otkinuti od strane osobnog automobila reg. oznake ZG 7602-ID. Na mjestu događaja sa zapadne strane kolnika na  metalnoj kliznoj dvorišnoj ogradi pronađeni su tragovi naleta grane drveta – šljive. 

4. Gornji navodi utvrđeni tijekom očevida odnosno činjenica da je okrivljenik prouzročio prometnu nesreću na način kako je to opisano u točki 1. presude  evidentirani su u Izvješću o počinjenom prekršaju, koje Izvješće je ovjereno od strane PU zagrebačke i potpisano od strane policijskog službenika Damira Kokorića, koje navode je ovaj sud u cijelosti prihvatio vjerodostojnim dokazom u smislu odredbi članka 158. stavak 5. Prekršajnog zakona. Iz navedenog Izvješća također proizlazi da je okrivljenik upravljao vozilom a da nije bio vezan sigurnosnim pojasom. 

5. Temeljem navoda predmetnog Izvješća o počinjenom prekršaju po ovom sudu je nedvojbeno utvrđeno da je okrivljenik prouzročio prometnu nesreću na način kako je to opisano u izreci ove presude, kojom prilikom nije bio vezan sigurnosnim pojasom, čime je počinio prekršaj iz članka  51. stavak 1. i članka 163. stavak 1.. Zakona o sigurnosti prometa na cestama.

6. Prema sadržaju spisa predmeta, okrivljeniku su po prometnoj nesreći u KB Dubrava izuzeti uzorci krvi i mokrače radi analize na alkohol.

7. Analizom provedenom od strane Centra za forenzična ispitivanja i vještačenja "Ivan Vučetić", (koja analiza je u cijelosti ocijenjena vjerodostojnom jer je provedena od strane nadležnog tijela prema pravilima struke) utvrđeno je da je okrivljenik u trenutku prometne nesreće upravljao osobnim automobilom za vrijeme dok je bio pijan i apsolutno nesiguran za sigurnu vožnju s obzirom da je koncentracija etanola u njegovoj krvi bila najmanje 2,26 g/kg (koncentracija apsolutnog alkohola u krvi 1,85 g/kg, a u mokrači 3,40 g/kg). Alkotestiranjem je utvrđeno da u litri izdahnutog zraka ima 1,92 g/kg alkohola.

8. Navodi predmetne analize Centra za forenzična ispitivanja i vještačenja "Ivan Vučetić" su u cijelosti ocijenjeni vjerodostojnim jer je analiza provedena od strane nadležnog tijela prema pravilima struke, radi čega ovaj sud drži nedvojbeno utvrđenim da je okrivljenik u vrijeme prometne nesreće bi pijan i apsolutno nesiguran za sigurnu vožnju jer je koncentracija etanola u njegovoj krvi bila najmanje 2,26 g/kg, čime je počinio prekršaj iz članka 199. stavak 2. Zakona o sigurnosti prometa na cestama.

9. Prema prijavi KB Dubrava dostavljenoj PU zagrebačkoj okrivljenik Goran Vrbanac je zaprimljen u rečenu ustanovu dana 25.08.2025. godine u 16:18 sati, te je od strane nadležnog liječnika utvrđeno da je ozlijeđen kao vozač automobila prilikom slijetanja na adresi Trnovčica, kojom prilikom je zadobio ozljedu contusio cerebri – natučenje mozga. 

10. Prema rješenju PU Zagrebačke IX Policijske postaje Zagreb, klasa: UP/I-211-03/25-07/1086, Urbroj: 511-19-35-25-1 od 04. travnja 2025. godine, okrivljeniku je zbog negativnih prekršajnih bodova ukinuta vozačka dozvola serijskog broja 102103068. Navedeno rješenje je pravomoćno dana 09. lipnja 2025. godine, a izvršno dana 09. svibnja 2025. godine,  te je mjera na snazi od dana 09. svibnja 2025. do 09. svibnja 2027. godine. S obzirom da je okrivljenik prouzročio prometnu nesreću dana 25.08.2025. godine nesporno je da je upravljao vozilom za vrijeme dok mu je poništena, odnosno ukinuta vozačka dozvola,  čime je počinio prekršaj iz članka 286. stavak 12. Zakona o sigurnosti prometa na cestama.

11. Temeljem podataka u spisu predmeta, odnosno temeljem navoda gore navedene dokumentacije koju ovaj sud ocjenjuje vjerodostojnom jer je ista sastavljena u skladu s pravilima struke i pozitivnim zakonskim propisima, te predstavlja zakonit dokaz koji se može koristiti u prekršajnom postupku, po ovom sudu je nedvojbeno utvrđeno da je okrivljenik počinio prekršaje činjenično i pravno opisane u izreci ove presude, radi čega je proglašen krivim. 

12. Prema potvrdi Ministarstva pravosuđa, Uprave i digitalne transformacije, Uprave za  kazneno pravo, Sektor za evidencije, pomilovanja i podršku žrtvama i svjedocima, Službe za evidencije i pomilovanja, Odjel za prekršajne evidencije, okrivljenik je prethodno višekratno prekršajno osuđivan zbog prometnih prekršaja i to odlukom Općinskog suda u Novom Zagrebu poslovni broj: Pp-3694/2023 od 16.10.2023. godine zbog prekršaja iz članka 199. stavak 8. Zakona o sigurnosti prometa na cestama, odlukom Općinskog prekršajnog suda u Zagrebu poslovni broj: Pp-13922/2024 od 16.01.2025. godine zbog prekršaja iz članka 289. stavak 4. i članka 163. stavak 8. Zakona o sigurnosti prometa na cestama, odlukom Općinskog prekršajnog suda u Zagrebu poslovni broj: Pp-4535/2025 od 29.03.2025. godine zbog prekršaja iz članka 289. stavak 4. i članka 199. stavak 8. Zakona o sigurnosti prometa na cestama.

	13. Pri odmjeravanju kazne cijenjene su sve okolnosti koje utječu na visinu kazne iz članka 36. stavak 1. i 2., Prekršajnog zakona, držeći odmjerene novčane kazne primjerene težini, opasnosti i  posljedicama počinjenih prekršaja.

14. Kao otegotno okrivljeniku cijenjena je višekratna prekršajna osuđivanost zbog težih prometnih prekršaja, dok olakotne okolnosti nisu utvrđene. 

	15. Ukoliko okrivljenik u roku koji mu je određen za plaćanje novčane kazne uplati dvije trećine izrečene novčane kazne, smatrat će se da je novčana kazna u cjelini uplaćena.

[bookmark: _GoBack]	16. S obzirom da je okrivljenik višekratno prekršajno osuđivan zbog teških prometnih prekršaja, predmetne zgode počinio je najteže prekršaje protiv sigurnosti na cestama upravljajući vozilom za vrijeme dok je bio pijan i apsolutno nesiguran za sigurnu vožnju  u  vrijeme dok mu je ukinuta vozačka dozvola, koje prekršaje je i ranije činio, što upućuje na opasnost da će okrivljenik upravljajući motornim vozilom ponovno činiti prekršaje, odnosno ugroziti sigurnost prometa, zbog čega ovaj sud smatra da je primjena zaštitne mjere zabrane upravljanja motornim vozilom nužna radi otklanjanja uvjeta koji omogućavaju ili poticajno djeluju na počinjenje  novog prekršaja i dodatno će preventivno djelovati na buduće ponašanje okrivljenika, zbog kojeg razloga je okrivljeniku uz novčanu kaznu za djelo pod točkom 2) izrečena i zaštitna mjera zabrane upravljanja motornim vozilom B kategorije, odnosno kategorije kojom je upravljao u vrijeme počinjenja prekršaja u trajanju od dvanaest mjeseci, ocjenjujući da će se upravo ovako izrečenom zaštitnom mjerom postići svrha generalne, a posebice specijalne prevencije.

17. Odluka o obvezi naknade troškova prekršajnog postupka temelji se na propisima citiranim u izreci ove presude, a ista je donijeta iz razloga jer je okrivljenik troškove prije pokretanja postupka uzrokovao svojom krivnjom, a paušalni trošak je određen s obzirom na trajanje i složenost postupka.
 
U Zagrebu, dana 29. svibnja 2026. godine
							                                  
           Zapisničar                                                                                            Sudac
        Zdenka Pavić                                                                                     Marija Nogalo



POUKA O PRAVNOM LIJEKU:
	Protiv ove presude  okrivljenik i tužitelj  imaju pravo žalbe Visokom prekršajnom sudu Republike Hrvatske u Zagrebu, putem ovog suda, na adresu Zagreb, Avenija Dubrovnik 8., u roku od 8 dana po primitku ove presude , u dva istovjetna primjerka.  

Dostavna naredba:
1. Okrivljeniku -  Goran Vrbanac, na adresu Sesvete, Fruškogorska 16 B 
2. Tužitelju – I Postaja prometne policije Zagreb
3. Prekršajna evidencija, po pravomoćnosti
4. Pismohrana, ovdje. 
